# Tramuntana

La tramuntana és el vent del nord i que sol ésser molt fred i fort.

## Dites populars

* A tramuntana nova i garbí vell, no hi fiïs la teva pell.
* Al matí, vent serè; a les deu, tramuntana; al migdia, vent de dalt; i a la tarda, marinada.
* El llebeig és l'alcavot de la tramuntana.
* La gavina crida la tramuntana.
* La tramuntana, aigua demana.
* La tramuntana no té abric i home pobre no té amic.
* La tramuntana sempre porta la cua molla.
* Llamp a tramuntana, vent de garbí demana.
* Llampecs a tramuntana, tramuntana segura.
* Llevant, xaloc i migjorn; llebeig, ponent i mestral, tramuntana i gregal, vet ací els vuit vents del món.
* Mai plou de tan bon gana com quan plou de tramuntana.
* Nit molt estrellada, tramuntana asegurada.
* Per Sant Sebastià, tramuntana a l'Empordà.
* Quan el mar cabreja, és senyal que fa tramuntana.
* Quan el tro puja a tramuntana, pluja assenyala.
* Quant el vent gira en tramuntana, plou tres jorns i una setmana.
* Quan la gavina canta, tramuntana; quan neda, arria veles; i quan camina, hissa, hissa!
* Quan la tramuntana s'emborrasca i la Murta fa capell, llaurador, ves-te'n a casa, pica espart i fes cordell.(Alzira)
* Sa tramuntana, el camp enravana.(Maó)
* Si plou la tramuntana, plou de bona gana.
* Tramuntana, aigua per tothom.
* Tramuntana, aigua sana.
* Tramuntana al matí, a la tarda garbí.
* Tramuntana al matí, pluja al tardí.
    (var.) Tramuntana al matí, pluja a la tarda.
* Tramuntana, bergantana.
* Tramuntana de primavera, pluja al darrera.
* Tramuntana, fresca i sana.
* Tramuntana, la mar plana.
* Tramuntana, ni bona ni sana.
* Tramuntana pallaresa, la carbassa i la corretja.
* Tramuntana per Sant Miquel, tot l'any miraràs el cel.
* Tramuntana, tarda sana.
* Tramuntana tramuntanot, cap ovella no m'has mort.
* Tramuntana, vent de gana.
* Tramuntana vertadera, porta la carabassa al darrera.
* Vent de tramuntana, si no mor en es tres dies, dura una setmana.(Men.)

## Frases fetes i locucions

* Bufar més fort que la tramuntana
          Tenir molta vanitat o presumpció.
* Córrer com la tramuntana.(Empordà)
          Córrer molt veloçment.
* Perdre la tramuntana de vista.(mall.)
          Perdre el nord, l'orientació; perdre els sentits, desmaiar-se (Mall.).

## Referències

* 1 2 3 4 5 Viladot-Puig, 2003, p. 151-154.
* 1 2 3 Parés i Puntas, 1999, p. 26-35.
* 1 2 «Tramontana, tramuntana, tramontan [vent del nord]». ParemioRom : Paremiologia romànica: refranys meteorològics i territori. Barcelona: Departament de Filologia Romànica, Universitat de Barcelona, 2011. [Consulta: 6 setembre 2014].
* 1 2 3 4 5 6 7 8 9 10 11 12 13 Amades, 1938.
* 1 2 3 4 5 6 7 8 9 10 11 12 13 14 Alcover, Antoni M.; Moll, Francesc de B. «tramuntana». A: Diccionari català-valencià-balear. Barcelona: IEC, 2002.
* ↑ Rosa Angelats i Pep Vila. Refranys i dites populars de Llofriu, recollides per Irene Rocas. Arxiu Municipal de Palafrugell, 2004, p. 43. ISBN 84-923432-4-9.
* ↑ Anton Trepat, Josep. Refranys de vora mar. Barcelona: Editorial Noya, S.A., 1995. ISBN 84-7486-088-1.
* ↑ «Tramuntana». Gran Diccionari de la Llengua Catalana. Barcelona: Grup Enciclopèdia Catalana. [Consulta: 16 juny 2012].

## Bibliografia

* Amades, Joan. Llibre del temps que fa. Barcelona: La Neotípia, 1938 (Primer llibre de les set sivelles).
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.